131. löggjafarþing 2004–2005.

Þskj. 756 — 190. mál.

Breytingartillaga

við frv. til l. um breyt. á einkamálalögum, nr. 91/1991, og þjóðlendulögum, nr. 58/1998 (gjafsókn).

Frá Kolbrúnu Halldórsdóttur, Ingibjörgu Sólrúnu Gísladóttur, Ágústi Ólafi Ágústssyni, Sigurjóni Þórðarsyni og Guðrúnu Ögmundsdóttur.

Við 2. gr. Greinin orðist svo:

Í stað 1. mgr. 126. gr. laganna koma tvær nýjar málsgreinar, svohljóðandi:

Gjafsókn verður aðeins veitt ef málstaður umsækjanda gefur nægilegt tilefni til málshöfð
unar eða málsvarnar og öðru hvoru eftirfarandi skilyrða er að auki fullnægt:

a.	ef fjárhag hans er þannig háttað að kostnaður af gæslu hagsmuna hans í máli yrði honum fyrirsjáanlega ofviða enda megi teljast eðlilegt að öðru leyti að gjafsókn sé kostuð af almannafé,

b.	að úrlausn máls hafi verulega almenna þýðingu eða varði verulega miklu fyrir atvinnu, félagslega stöðu eða aðra einkahagi umsækjanda.

Dómsmálaráðherra getur með reglugerð kveðið nánar á um skilyrði gjafsóknar, þar með talið hvenær nægilegt tilefni sé til veitingar gjafsóknar, þau atriði sem líta ber til við mat á fjárhagsstöðu umsækjanda og heimildir til takmörkunar á gjafsókn skv. 1. mgr. 127. gr.